Kauba kirjeldus Klassifikatsioon (CN-kood) Põhjendus

(1) (2) (3)

1. Akutoitega, kokkukäiv pihuseade, üldmõõtmetega 8,7 cm (pikkus) × 5,4 cm (laius) × 1,8 cm (paksus), kus on ühes korpuses: — mobiiltelefonides kasutatavat tüüpi tärkklaviatuur; — üks vedelkristall-värvikuvar (LCD) diagonaali pikkusega umbes 5 cm (2 tolli); — teine ristkülikukujuline vedelkristall-värvikuvar diagonaali pikkusega 2 cm (0,8 tolli); — 2-megapiksline digikaamera digitaalsuumiga; — pesa kuni 4 GB mälumahuga säilmälukaardi jaoks ning — USB- (Universal Serial Bus) port akulaadimiseks, andmevahetuseks ja väliste kuuldeklappide ühendamiseks. Seadmes on: — mikroprotsessor; — mikrofon ja valjuhääldi; — sisseehitatud 128 MB mälu ning — DVB-T-teler (maapealse digitelevisiooni vastuvõtja). Seadmel on integraalopsüsteem mobiiltelefonitehnika toimimiseks kärgtelefonivõrgus; seda saab aktiveerida seadmesse asetatud SIM-kaardi abil. Seadmel on järgmised funktsioonid: — mobiiltelefoniside kärgtelefonivõrgus; — piltide või muude andmete traadita edastamine ja vastuvõtmine (nt SMS (Short Message Service), MMS (Multimedia Messaging Service), elektronpost jmt); — nii heli kui ka stoppkaadrite ja videopildi salvestamine ja taasesitamine ning — televisioonisignaali vastuvõtmine (DVB-T). Seade töötab ka muude traadita sideprotokollidega, nt Bluetooth. 8517 12 00 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8517 ja 8517 12 00 sõnastusega. Seade on liitseade, mis koosneb erinevatest komponentidest. Kuna seade on ette nähtud kasutamiseks SIM- (Subscriber Identity Module) kaardiga ning võttes arvesse seda, et kui seadmesse on asetatud aktiveeritud SIM-kaart, on mobiiltelefonifunktsioon kõige olulisem muude funktsioonide ees (sissetulevad kõned tõrjuvad kõrvale kõik muud kasutatavad funktsioonid), loetakse seadme põhifunktsiooniks XVI jaotise märkuse 3 tähenduses mobiiltelefonisidet kärgtelefonivõrgus, nagu on ette nähtud rubriigiga 8517 (alamrubriik 8517 12 00). Seega tuleb seade klassifitseerida alamrubriiki 8517 12 00 kui telefon kärgtelefonivõrgu jaoks komponendi järgi, mis täidab seadme põhifunktsiooni.

2. Akutoitega, kokkukäiv pihuseade üldmõõtmetega 10,9 cm (pikkus) × 5,9 cm (laius) × 1,9 cm (paksus), kus on ühes korpuses: — vedelkristall-värvikuvar (LCD) diagonaali pikkusega umbes 7 cm (2,8 tolli), millel on sisseehitatud puutetundlik tärkklaviatuur; — 1,92-megapiksline digikaamera optilise suumiga; — pesa kuni 4 GB mälumahuga säilmälukaardi jaoks ning — USB- (Universal Serial Bus) port ning — port akulaadimiseks. Seadmes on: — mikroprotsessor; — mikrofon ja valjuhääldi; — sisseehitatud muutmälu mälumahuga 64 MB; — sisseehitatud programmeeritav elekterkustutusega püsimälu mälumahuga 256 MB; — antenn satelliitidelt raadionavigatsioonisignaalide vastuvõtmiseks ja — GPS- (Global Positioning System) moodul. Seadmel on integraalopsüsteem mobiiltelefonitehnika toimimiseks kärgtelefonivõrgus; seda saab aktiveerida seadmesse asetatud SIM-kaardi abil. Seadmel on järgmised funktsioonid: — mobiiltelefoniside kärgtelefonivõrgus; — piltide või muude andmete traadita edastamine ja vastuvõtmine (nt SMS (Short Message Service), MMS (Multimedia Messaging Service), elektronpost jmt); — elektronmärkmik ehk pihuarvuti; — nii heli kui ka stoppkaadrite ja videopildi salvestamine ja taasesitamine ning — GPS (Global Positioning System) raadionavigatsioonisüsteem. Seade töötab ka muude traadita sideprotokollidega, nagu Bluetooth ja traadita kohtvõrk LAN (Local Area Network) (802.11b + g). 8517 12 00 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, XVI jaotise märkusega 3 ning CN-koodide 8517 ja 8517 12 00 sõnastusega. Seade on liitseade, mis koosneb erinevatest komponentidest. Kuna seade on ette nähtud kasutamiseks SIM- (Subscriber Identity Module) kaardiga ning võttes arvesse seda, et kui seadmesse on asetatud aktiveeritud SIM-kaart, on mobiiltelefonifunktsioon kõige olulisem muude funktsioonide ees (sissetulevad kõned tõrjuvad kõrvale kõik muud kasutatavad funktsioonid), loetakse seadme põhifunktsiooniks XVI jaotise märkuse 3 tähenduses mobiiltelefonisidet kärgtelefonivõrgus, nagu on ette nähtud rubriigiga 8517 (alamrubriik 8517 12 00). Seega tuleb seade klassifitseerida alamrubriiki 8517 12 00 kui telefon kärgtelefonvõrgu jaoks komponendi järgi, mis täidab seadme põhifunktsiooni.